alexandrainst/scandi-wiki huggingface dataset:
Kolibri Musikkakademi

Kolibri Musikkakademi er en privat musikkskole grunnlagt i 2010 av pianisten Andrijana Vuckovic. Akademiet ligger i Sofies gate 3 ved Bislett i Oslo og på Bekkefaret bydelshus i Stavanger og tilbyr undervisning i musikk for barn og voksne.

Kolibri Musikkakademi gir både barn og voksne grunnlegende musikkundervisning. Akademiets motto er «Opplev gleden ved musikkmestring».
Grunnlegger Andrijana Vuckovic kommer opprinnelig fra Serbia og avsluttet sin masterutdannelse ved Kunstakademiet i Beograd før hun reiste til Norge i 2007 for å studere en mastergrad i piano, utøvende musikk ved Barratt Due musikkinstitutt i Oslo.

Avdelinger 
 Juniorgruppe individuell undevisning for nybegynnere fra 6-18 år.
 Talentgruppe individuell undevisning for viderekomne talentfulle elever fra 6-18 år.
 Voksne individuell undevisning for voksne elever fra 18 år og oppover.

Eksterne lenker 
 Kolibri Musikkakademiets hjemmeside
 Musikkpedagogene.no 

Musikkinstitusjoner
Utdanningsinstitusjoner etablert i 2010
George Walker (sjakkspiller)

George Walker (1803–1879) var en engelsk sjakkmester og forfatter.

Liv og virke 
Walker var sønn av en bokhandler i London. De to drev et musikkforlag sammen fram til farens død i 1847, deretter ble Walker aksjetrader på London Stock Exchange.

Etter Alexander McDonnells død, ble Walker i noen år regnet som Londons beste sjakkspiller. I 1839 var han i Paris og spilte en kort match mot Boncourt på Café de la Régence. Matchen endte med et 1:2-tap for Walker. I 1845 spilte han to telegrafipartier på lag med Henry Thomas Buckle, William Davies Evans, George Perigal og William Josiah Tuckett mot Howard Staunton og Hugh Alexander Kennedy i Portsmouth. Londonlaget til Walker vant ett parti, mens ett endte med remis. I 1846 vant Walker en match i London mot Daniel Harrwitz (7:5).

Walker grunnla sjakklubbene Westminster Chess Club i 1831 og St. George’s Chess Club  i 1843. Fra 1835 til 1873 hadde Walker en sjakkspalte i søndagsavisa Bell’s Life. Han brukte denne spalten til å propagere for sjakkturneringen i London 1851, verdens første internasjonale sjakkturnering. I perioden 1837–1838 ga han ut det første engelske sjakktidsskriftet, The Philidorian.

Walker var venn av Louis-Charles Mahé de La Bourdonnais og William Davies Evans, og støttet dem finansielt.

Walkers Chess Studies (London, 1844) inneholder over 1000 partier fra perioden 1780 til 1844, og var tidens mest omfangsrike samling sjakkpartier. Howard Staunton kritiserte samlingen for det han mente var brudd på  opphavsretter.

Over 80 av Walkers sjakk-komposisjoner er kjent, nesten alle har bakgrunn i praktisk spill. Sluttspillstudiene hans var viktige bidrag til utviklingen av sluttspillteorien.

Løsning:
1. Td4-d8+ Tf8xd8
2. Da5xd8+ Ka8-b7
3. Ta4-b4+ Kb7-c6
4. Tb4-b6+ Kc6-c5
5. Dd8-d4 matt

Verk av George Walker 
 The Celebrated Analysis of A D Philidor (London, 1832)
 The Art of Chess-Play: A New Treatise on the Game of Chess (London, 1832)
 A Selection of Games at Chess played by Philidor (London, 1835)
 Chess Made Easy (London, 1836)
 Chess Studies (London, 1844)

Litteratur 
 George Walker (1803–1879) på Wikisource. Oppføring i Dictionary of National Biography, 1885–1900, Volume 59

Referanser

Eksterne lenker 
 
 Noen sjakkproblemer av George Walker på  Schwalbe, den tyske foreningen for problemsjakk

Britiske sjakkspillere
Sjakkforfattere
Personer fra London
Lasse Vigen Christensen

Lasse Vigen Christensen (født 15. august 1994) er en dansk fotballspiller som spiller for den belgiske klubben SV Zulte Waregem. 

Han signerte for Fulham i januar 2012.

Referanser

Eksterne lenker 
 
 Danish national team profile
 Fulham F.C. profile

Danske fotballspillere
Fotballspillere for FC Midtjylland
Fotballspillere for Fulham FC
Fotballspillere for Brøndby IF
Fotballspillere for SV Zulte Waregem
Personer fra Esbjerg
Heinrich Köhler

Heinrich Franz Köhler (født 29. september 1878 i Karlsruhe, død 6. februar 1949 samme sted) var en tysk politiker (Zentrum, senere CDU).

Liv og virke

Bakgrunn 
Heinrich Köhler ble født inn i en middelklassefamilie, og gikk etter skolegangen inn i tollvesenet. Det katolske foreningslivet i hans hjemby ble Köhlers inngang til politikken.

Politisk karrière 
Köhler ble i 1911 medlem av byparlamentet i Karlsruhe og i 1913 i det badiske parlamentet. Fra 1913 til 1918 var han tollkommisær i Belgia. Mellom 1920 og 1927 hadde han flere ministerposter i republikken Badens regjering, og var dessuten statspresident.

Som Tysklands finansminister fra 1927, fortsatte Köhler sin forgjenger Reinholds sparepolitikk, men hans vurdering av konjunkturutviklingen viste seg å være for optimistisk. Forøvrig var landets evne til å betale krigserstatningene etter første verdenskrig det som preget Köhlers finanspolitikk. Hans reform av de offentlige lønninger førte til kontroverser med den amerikanske inspektør for nedbetaling av krigsgjelden, Parker Gilbert og dessuten med hans eget parti. 

Etter avgangen som finansminister gikk Köhler samtidig ut av aktiv politikk og frasa seg gjenvalg til Riksdagen.

I 1945, under amerikansk okkupasjon, ble han i en periode leder av den sivile forvaltning av Baden, og var senere også finansminister og stedfortredende ministerpresident i den daværende delstaten.

Referanser 

Tyske finansministre
Personer fra Karlsruhe
Fødsler i 1878
Dødsfall i 1949
Nordlandsnupen

Nordlandsnupen er et fjell som ligger opp for grenda Nordland nordøst på Værøya, i Værøy kommune i Lofoten. Det har en høyde på 450 meter over havet og er det høyeste punktet på øya og i hele Værøy kommune.

Det går sti til toppen opp fra Breivikdalen. Stien følger så fjellryggen, som stuper bratt mot nordvest. Turen betegnes som «noe luftig», og tar en times tid opp.

Referanser 

Fjell i Lofoten
Værøys geografi
Lofoten
Fjell under 1000 meter
Daley Sinkgraven

Daley Sinkgraven (født 4. juli 1995) er en nederlandsk fotballspiller som spiller for den tyske klubben Bayer Leverkusen.

Han har tidligere spilt for SC Heerenveen. Han signerte for Ajax den 30. januar 2015 for en overgangssum på 7 millioner euro. Han debuterte for Ajax den 5. februar 2015 hjemme mot AZ Alkmaar, en kamp de tapte 1-0.

Referanser

Eksterne lenker 
 
 Voetbal International profile 
 Player profile
 Netherlands U17 profile 
 Netherlands U18 profile  
 Netherlands U19 profile  
 Netherlands U21 profile 

Nederlandske fotballspillere
Fotballspillere for SC Heerenveen
Fotballspillere for AFC Ajax
Fotballspillere for TSV Bayer 04 Leverkusen
Personer fra Assen
Fødsler i 1995
Ishockey-VM 1996 (elitedivisjonen) – Tropper

Troppene til Ishockey-VM 1996 inneholder samtlige 16 tropper som ble tatt ut til Ishockey-VM 2015 i Østerrike fra 21. april til 5. mai 1996. Hver av de 12 nasjonene som deltok i mesterskapet skulle registrere maksimalt 20 løpere og 3 målvakter. Alle aldre er som de er ved starten av turneringen (21. april 1996).



Ordforklaring

























Landslagsdrakter

Referanser

Eksterne lenker

Ishockey-VM
Elías Már Ómarsson

Elías Már Ómarsson (født 18. januar 1995) er en islandsk fotballspiller som spiller for den franske klubben Nîmes Olympique. 

Han signerte en 3-årskontrakt med Vålerenga den 5. februar 2015. Debuten på landslaget kom i en treningskamp mot Canada den 16. januar 2015, der han kom inn som innbytter for Rúrik Gíslason mot slutten av kampen. Elías spiller for øyeblikket både på Vålerenga 2, og A-laget. Per 11. juli står han med 11 mål for Vålerenga 2. og 3 mål for A-laget.

Elías Màr Òmarsson debuterte for A-laget i kampen mot Stabæk den 9. mai 2015, hvor han ble byttet inn mot Alexander Mathisen i det 76. minutt. Kampen endte med et 0–2-tap.

Elías har fort blitt populær blant Ikaros og Klanen. Han ble matchvinner i 2-1 seieren mot Odd Grenland den 5. juli, etter å ha scoret sitt debutmål for klubben i det 22. minutt før han doblet antallet i det 86. minutt.

Han scoret også ett mål i hjemmekampen mot Sandefjord 11. juli, da Vålerenga vant 2-0.

Referanser

Eksterne lenker 
 
 Profile
 Profil - Elias Mar Ómarsson (altomfotball.no)

Elias Mar Omarsson
Utenlandske fotballspillere i Norge
Fotballspillere for Keflavík ÍF
Fotballspillere for Vålerenga Fotball
Fotballspillere for IFK Göteborg
Fotballspillere for SBV Excelsior
Fotballspillere for Nîmes Olympique
Fødsler i 1995
Eiriksdal kraftverk

Eiriksdal kraftverk er et vannkraftverk i Høyanger kommune i Vestland.

Anlegget ble ferdigstilt i 2014 og erstattet kraftverkene Høyanger K2 og K3.

Eiriksdal kraftverk har reguleringsmagasin i Høyangerfjellet, og inntaksmagasinet er Høgsvatn 694 moh.

Det er installert en peltonturbin på 30 MW og en francisturbin på 50 MW. 
Samlet effekt er 80 MW. Årsproduksjon er 320 GWh.

Statkraft eier og driver verket.

Referanser

Kilder
 
 NVE vannkraftdatabase
 Statkraft

Vannkraftverk i Vestland
Kraftverk i Høyanger
Kraftverk etablert i 2014
Statkraft
Jakob Sølvhøj

Jakob Sølvhøj (født 12. september 1954 i Helsingør) er en dansk fagforeningsmann og politiker, fra 2015 Folketingsmedlem for Enhedslisten.

Sølvhøj satt i partiets hovedstyre fra 1995 til 1997, og igjen fra 2012. Han var også folketingskandidat for partiet på 1990-tallet.

Referanser

Eksterne lenker 
 
  Om Jakob Sølvhøj på Enhedslisten nettsider

Folketingsmedlemmer fra Enhedslisten
Danske fagforeningspersoner
Personer fra Helsingør
SV Darmstadt 98

SV Darmstadt 98 er en tysk fotballklubb fra Darmstadt. Klubben ble grunnlagt i 1898.

I 2014/15-sesongen endte de på 2.-plass, og rykket opp til Bundesliga for tredje gang, sammen med FC Ingolstadt 04. 1978/79 og 1981/82 spilte klubben også i Bundesliga, men rykket hver gang ned igjen etter bare en sesong.

Plasseringer

Referanser

Eksterne lenker 
 

Darmstadt
Fotballag etablert i 1898
William Lewis (sjakkspiller)

William Lewis (1787–1870) var en engelsk sjakkspiller, -forfatter og -organisator.

Liv og virke 
William Lewis var elev av Jacob Henry Sarratt, og ble etter lærerens død i 1819 den ledende britiske sjakkmester. Ved to anledninger rundt 1819 skal Lewis ha ført «sjakktyrkeren» på Johann Nepomuk Mälzels anmodning.

I april 1821 reiste Lewis til Paris for å spille en match mot Alexandre Deschapelles. Lewis fikk bonde og trekk i forgave av Deschapelles, og vant ett parti, de to andre endte remis. I 1823 tapte Lewis en match mot La Bourdonnais, med seier i ett parti og fire tap. Lewis ledet i 1824 London Chess Club-laget i en korrespondansematch mot Edinburgh. 

Alexander McDonnell ble elev av Lewis i 1825. Etter at Lewis forsto at yngre spillere var i ferd med å overstråle ham, trakk han seg gradvis tilbake fra aktivt spill, liksom Deschapelles gjorde etter at han tapte for La Bourdonnais.

I 1827 gikk Lewis konkurs, men etter tre vanskelige år fikk han i 1830 en lukrativ jobb som sikret ham finansielt for resten av livet. Han ble nå i stand til å konsentrere seg om å skrive sine hovedverk: Series of Progressive Lessons (1831) og Second Series of Progressive Lessons (1832). Den første delen var av relativt elementær karakter beregnet på nybegynnere, men i den andre delen dybdeanalyserte han alle kjente åpningsvarianter, blant annet med den første publiserte beskrivelsen av evansgambit.

Lewis fortsatte å skrive sjakkavhandlinger også at han hadde trukket seg tilbake, men siden han nå var isolert fra det aktive sjakkmiljøet, klarte han ikke å ta inn over seg den nye generasjonens posisjonelle ideer. Ifølge Hooper og Whylds  var det siste store verket til Lewis, A Treatise on Chess (1844), derfor foreldet allerede ved utgivelsestidspunktet.

En korrespondent i George Walkers sjakkspalte i søndagsavisa Bell’s Life (1838) omtalte Lewis som «our past grandmaster», og brukte med det for første gang termen «stormester» om en høyt rangert sjakkspiller.

Lewis viste seg lite takknemlig overfor sin lærer Sarratt. Til tross for at han omtalte Sarratts Treatise on the Game of Chess (1808) som «poorly written», publiserte han boka i et andre opplag i 1822, tre år etter Sarrats død. Lewis' utgave sto i et direkte konkurranseforhold til en posthumt utgitt revidert utgave av samme bok med Sarratts egne utmerkede revisjoner, som Sarrats fattige enke var økonomisk avhengig av.  I 1843 opprettet sjakkspillere et hjelpefond for henne, men navnet til den da velstående Lewis finnes ikke på lista over givere.

Verk 
 1817 Oriental Chess
 1822 Elements
 1827 Chess Problems
 1831 og 1832 Progressive Lessons,
 1832 Fifty Games,
 1835 A Selection of Games
 1835 Chess for Beginners,
 1838 Chess Board Companion (kom i ni opplag)
 1844 A Treatise on the Game of Chess.

Referanser

Eksterne lenker 
 
 William Lewis: A Treatise on the Game of Chess (1844)

Britiske sjakkspillere
Sjakkforfattere
Kollvikabrev

Kollvikabrev er en epistelsamling skrevet av Arild Nyquist og forlagt av H. Aschehoug & CO. (W. Nygaard) i Oslo 1978.

Epistler er diktning i form av brev, i dette tilfelle fra Arild Nyquist til leseren. Boka inneholder bilder, fabler, følelser og opplevelser. Arild Nyquist skriver om alt fra knekkebrød til døden, fra ping-pong til sildefiske, vær og vind og ølbrygging. Før utgivelsen av Kollvikabrev hadde noen av tekstene tidligere vært publisert i Basar, Dagbladet, Ny Tid og Morgenbladet.

«Så møtte jeg maleren E. en dag, grei fyr. Han hadde løsningen klar - han sa: Rull sammen et eksemplar av Aftenposten. Så stikker du dette ut av vinduet og pisser rolig og pent - gjennom avisrøret. Gjør du det? sa jeg. Selvfølgelig, sa han. Må det være Aftenposten? sa jeg. Helst, sa han. 

Nå bruker jeg Aftenposten. Jeg har brukt Aftenposten fem ganger. Jeg ruller den sammen til et bra langt rør, stikker tuten ut av vinduet - og mens jeg står inne i varmen og røker en bedagelig nattsigarett, tømmer jeg blæren pent og rolig gjennom avisrøret. Det er en herlig følelse - på mange måter.»

(fra «Om å mige i Aftenposten»)

Eksterne lenker
 Boka hos Nasjonalbiblioteket

Bøker fra 1978
Norske bøker
La Belle Alliance

La Belle Alliance er et vertshus i nærheten av Plancenoit, noen få kilometer sør for Brussel i Belgia, kjent fra slaget ved Waterloo 18. juni 1815. Her var Napoléon Bonapartes hovedkvarter under slaget.

Det er to plaketter på bygningen: en er «Til minne om det franske medisinske korps som tok seg av de sårete med hengivenhet den 18. juni 1815»; og det andre minnes møtet mellom de to seierrike marskalkene, Wellington og Blücher da seieren var sikret.

Etter slaget, omkring kl 21.00, møttes etter tradisjonen de to hærførere Wellington og Gebhard Blücher i eller ved vertshuset. Det er et stort veggmaleri inne i Palace of Westminster i London, malt av Daniel Maclise i 1861, som framstiller det hisoriske møtet mellom de to hærførerne ved La Belle Alliance.

Blücher, den prøyssiske øverstkommanderende, foreslo at slaget skulle huskes ved navnet la Belle Alliance, noe som også kunne minne om den syvende europeiske koalisjon; Storbritannia, Russland, Preussen, Nederlandene, Sverige, Østerrike, Spania, Portugal, Sardinia og en rekke tyske stater som alle hadde slått seg sammen for å kjempe mot den franske keiser.  Wellington, som hadde valgt slagfeltet og som hadde kjempet mot franskmennene hele dagen, foreslo i stedet Waterloo, den landsby rett nord for slagfeltet der han selv hadde tilbragt forutgående natt.

Ikke desto mindre ble Rondell-plassen i Berlin i 1815 gitt det nye navnet Belle-Alliance-Platz til minne om seieren. Blant tyskerne var «Slaget ved Belle-Alliance» den vanligste betegnelse frem til inn på 1900-tallet.

Referanser

Litteratur 
 Gillespie-Payne, Jonathan (2003): Waterloo: In the Footsteps of the Commanders, Pen and Sword, ISBN 978-1-4738-2060-9, s. 166
 «The Meeting of Wellington and Blucher after the Battle of Waterloo», UK Parliament, 20. april 2010

Eksterne lenker
 

Byggverk i Belgia
Vallonsk Brabant
Restauranter
Sveinsheii

Sveinsheii er et fjell mellom Vråvatn i Kviteseid kommune og Fyresdal i Telemark. Toppen danner grensepunkt mellom kommunene, og er det høyeste punktet i Kviteseid. Men på Fyresdalsiden er både Hestekvævnuten og Roan høyere. 

Fjellet ligger i Våmur-Roan villreinområde.

Referanser

Eksterne lenker 
  Turrapporter og bilder.

Fjell i Vestfold og Telemark
Kviteseids geografi
Fjell over 1000 meter
Fyresdals geografi
Odessa (Texas)

Odessa er en by og fylkessete i Ector County i den amerikanske delstaten Texas. Byen er hovedsakelig lokalisert i Ector County, men mindre deler av byen strekker seg ut i Midland County. Innbyggertallet var på 99 940 ved folketellingen i 2010, noe som førte til at Odessa ble rangert som den 29 mest befolkede byen i Texas. I 2014 rangerte Forbes Odessa som den tredje raskest voksende småbyen i USA.

I 2013 hadde Odessa den høyeste ratingen av voldskriminalitet i Texas med 806,4 kriminellehandlinger per 100 000 innbygger.

Etymologi 
Odessa er oppkalt etter den ukrainske byen Odessa på grunn av at byen er lokalisert i en prærie som har sterke likhetstrekk med Ukraina sitt steppelandskap.

Referanser

Eksterne lenker 
 
 Odessa Convention and Visitors Bureau
 Odessa Development Corporation
 Odessa Industrial Development Corporation
 Permian Basin Oil Show website

Byer i Ector County
Bosetninger etablert i 1881
Byer i Midland County i Texas
Byer i Texas
Leander Dendoncker

Leander Dendoncker (født 15. april 1995) er en belgisk fotballspiller som spiller for den engelske klubben .

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 
 Belgium Stats på Belgian FA

Belgiske fotballspillere
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for RSC Anderlecht
Fotballspillere for Wolverhampton Wanderers FC
Fotballspillere for Aston Villa FC
Personer fra Vest-Flandern
Hordaland fylkesarkiv

Hordaland fylkesarkiv ble opprettet i 1991. Fylkesarkivet tar imot og oppbevarer eldre arkiv fra sentraladministrasjonen og institujoner i Hordaland. Fylkesarkivet koordinerer arbeidet med privatarkiv i Hordaland og tar imot arkiv fra private arkivskapere.

Fylkesarkivet har tatt imot omkring 3500 hyllemeter arkivsaker fra ca 250 ulike avdelinger, institusjoner og organisasjoner. Fylkesarkivet gir også råd om lokalhistorisk arbeid, bevaring av privatarkiv, stedsnavn og foto.

Fylkesarkivet er en del av kultur- og idrettsavdelingen i Hordaland fylkeskommune; de har lokaler i fylkeshuset i Bergen.

Eksterne lenker
 Fylkesarkivets nettsider
 Oversikt over arkiv i fylkesarkivet
 Arkivmateriale registrert i arkivportalen.no

Arkiver i Norge
Kultur i Vestland
Karoline Løvik

Karoline Løvik (født 6. juli 1994) er en norsk bryter fra øya Frei som representerer Kristiansund Atletklubb.

Løvik var én av fem norske deltakere som kvalifiserte seg til Sommer-OL for ungdom 2010 i Singapore. I klassen fristil 52 kg endte hun sist i sin gruppe etter tre tap, men vant kampen om sjuendeplassen etter å ha beseiret Arianna Eustaquio fra Guam på teknisk overlegenhet.

I mars 2014 fikk Løvik kongepokal under NM i bryting i Tromsø, etter å ha beseiret Signe Marie Fidje Store fra Tana i finalen.

Referanser

Eksterne lenker 
 Profil på Olympic.org

Norske brytere
Deltakere under Sommer-OL for ungdom 2010
Kongepokalvinnere i bryting
Fødsler i 1994
Snekkerne kommer

Snekkerne kommer er en barnebok skrevet av Arild Nyquist og forlagt av H. Aschehoug & CO. (W. Nygaard) i Oslo 1978. Boka er rikt illustrert av Morten «Markmus» Kristiansen.

Boka handler om de to snekkerne, snekker Tynn og snekker Tykk som møter et «forferdelig lite og forferdelig gammelt hus som ligger ute på sletten ved stien». Begge snekkerne er svært glade i pannekaker, men snekker Tynn legger ikke på seg uansett hvor mange han spiser. Sammen snekrer de flittig på det gamle huset - og gjør det større og flottere, men det viser seg at huset ikke nødvendigvis blir gladere av det.

Eksterne lenker
 Boka hos Nasjonalbiblioteket

Norske barnebøker
Bøker fra 1978
Luciana Maria Dionizio

Luciana Maria Dionizio (født 24. juli 1987), bedre kjent som Luciana, er en brasiliansk kvinnelig fotballspiller og spiller i posisjonen som målvakt. Hun spiller pêr 2014 for klubblaget Ferroviária og det brasilianske kvinnelandslaget. Hun var med i den endelige troppen til VM i fotball for kvinner 2015 som ble arrangert i Canada. Luciana var Brasils førstevalg som målvakt under VM-turneringen og sto i alle fire kampene (tre gruppespillkamper og en sluttspillkamp).

Referanser

Eksterne lenker 
 
  Luciana på Spox.com
  Luciana på WorldFootball.net (viser feil person på bildet, og ufullstendig kampoversikt)

Brasilianske fotballspillere
Spillere i VM i fotball for kvinner 2015
Fødsler i 1987
La Haye Sainte

La Haye Sainte er en herregård ved foten av en liten høyde ved veien mellom Charleroi og Brussel. Siden slaget ved Waterloo den 18. juni 1815, de stedet spilte en viktig rolle, er gården knapt blitt forandret.

Beskrivelse 
Veien som passerer La Haye Sainte fører fra Le Caillou, Napoléons hovedkvarter under slaget, gjennom sentrum av de franske linjene til et kryss på ryggen av en høyde og så visere mot Brussel. Hertugen av Wellington plasserte en hoveddel av sine styrker bak høyden på begge sider av veien som gikk i retning Brussel. Dermed var stillingene ikke synlige for det franske artilleri.

Før slaget brøt ut var gården bare nødtørftig befestet av britene. Men da Napoléon og Wellington innså hvilken strategisk verdi gården hadde, ble den et brennpunkt for kampene hele dagen.

I dag (2015) er La Haye Sainte privateiendom og bebodd. Her er minnesmerker for de franske styrker som kjempet her, og for King's German Legion.

Litteratur 
 Mark Adkin: The Waterloo Companion Aurum Press London 2001 ISBN 1-85410-764-X
 N. Ludlow Beamish: History of the King's German Legion Vol. 2. 1832-37 (Neuauflage: Naval and Military Press 1997 ISBN 0-9522011-0-0)
 Mike Chappell: The King's German Legion (2) 1812–1816. Osprey 2000 ISBN 1-85532-997-2
 Peter Hofschröer: The Waterloo Campaign – The German Victory. Greenhill Books London (1999) ISBN 1-85367-368-4
 Carl Jacobi: Aus meiner Jugendzeit, Memoiren, Verlag Gebr. Jaenicke, Hannover 1866
 Jens Mastnak: Diese denckwürdige und mörderische Schlacht – Die Hannoveraner bei Waterloo, Celle 2003 ISBN 3-925902-48-1
 Bernhard Schwertfeger; Geschichte der Königlich Deutschen Legion 1803–1816 2. Band. Hahn‘sche Buchhandlung 1907.
 Brendan Simms: The Longest Afternoon. The 400 Men Who Decided the Battle of Waterloo, Penguin 2014.
 Peter Wacker: Das herzoglich-nassauische Militär 1813–1866, Schellenberg’sche Verlagsbuchhandlung, ISBN 3-922027-85-7

Referanser

Eksterne lenker 
 
 King's German Legion
 Beamish N.Ludlow:'History of the King's German Legion' Band 1 (en)
 Memoirs of Baron von Ompteda (en)

Vallonsk Brabant
Minnesmerker
Byggverk i Belgia
Monica Hickmann Alves

Monica Hickmann Alves (født 21. april 1987), bedre kjent som Mônica, er en brasiliansk kvinnelig fotballspiller og spiller i posisjonen forsvar. Hun spiller per 2020 for klubblaget Madrid CFF og det brasilianske kvinnelandslaget. Hun var med i den endelige troppen til VM i fotball for kvinner 2015 som ble arrangert i Canada. Mônica spilte fra start i alle de fire kampene (tre gruppespillkamper og en sluttspillkamp) i VM-turneringen. Hun spilte også fire kamper for Brasil i VM i fotball for kvinner 2019

Referanser

Eksterne lenker 
 
  Monica Hickmann Alves / Mônica på Spox.com
  Monica Hickmann Alves / Mônica på WorldFootball.net (viser ufullstendig kampoversikt)

Brasilianske fotballspillere
Spillere i VM i fotball for kvinner 2015
Deltakere for Brasil under Sommer-OL 2016
Fotballspillere under Sommer-OL 2016
Sjørøverne kommer

«Sjørøverne kommer» er en norsk barnesang fra 1990 skrevet av artisten Terje Formoe.

Sangen er den mest kjente sangen om Kaptein Sabeltann, og har blitt utgitt i flere versjoner.  Den første versjonen ble sunget med Terje Formoes egen stemme.

Eksterne lenker
 Sjørøverne kommer! Barnemusikk
 Sjørøverne kommer (1990) Rockipedia

Kaptein Sabeltann
Norske barnesanger
Sanger fra 1990